Diari Oficial de la Generalitat Valenciana


Sumari del DOGV 3508, del 02-06-1999 (1999/3792)

Notificació a Social Organització Integració del Discapacitat sobre la sol·licitud de realització d'un joc d'atzar denominat Sorteig del Discapacitat.
------------------------------------------------------------------------------------------------------------------------------------------------------

### Dades del document

Número de DOGV
:   3508

Data del DOGV
:   02-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/3792


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Notificació a Social Organització Integració del Discapacitat sobre la sol·licitud de realització d'un joc d'atzar denominat Sorteig del Discapacitat. [1999/M3792]
  
Per haver-ho acordat així el president de la Comissió Tècnica del Joc en els expedients administratius que després es diran a l'empara del que disposen els articles 58 i 59 de la Llei 30/1992, de 26 de novembre del Regim Jurídic de les Administracions Públiques i del Procediment Administratiu Comú, es notifica a l'interessat que a continuació s'expressa, l'acord següent:
  
"Vista la sol·licitud d'autorització formulada pel senyor Dionisio González Otero, com a president de la Social Organització Integració del Discapacitat, amb domicili al carrer de Concejal Francisco José Jiménez Martín, número 24, primer B, de Madrid, inscrita en el Registre General d'Associacions del Ministeri de l'Interior amb data 16 de desembre de 1997, i número de protocol 163.108, en la qual interessa autorització per a la realització d'un joc d'atzar denominat Sorteig del Discapacitat, basant-se en el següents
  
Antecedents de fet
  
Primer
  
Que Social Organització Integració del Discapacitat, presentà el 23 de desembre de 1998, sol·licitud sol·licitant autorització per a la realització d'un joc d'atzar denominat Sorteig del Discapacitat, consistent en la realització d'un sorteig com a modalitat de loteria en l'àmbit de la Comunitat Autònoma Valenciana.
  
Segon
  
Que en les bases i condicions tècniques d'organització d'aquest sorteig, es fa constar que el sorteig es realitzaria davant notari, tots els dies hàbils de la setmana de dilluns a divendres, exclosos dissabtes i diumenges, entre les paperetes, bitllets o cupons, venuts a través de venedors discapacitats, que es verificarà davant una junta i els premis consistiran en diners de curs legal.
  
Fonaments jurídics
  
Primer
  
Que aquesta Comissió Tècnica del Joc és competent per a resoldre l'assumpte a què es refereix el present expedient, en virtut del que estableix el Decret 25/1985, de 25 de juliol, que assigna a aquesta conselleria les competències en matèria de jocs, el Decret 28/1997, de 26 de febrer, del Govern Valencià que aprova el Reglament Orgànic i Funcional de la Conselleria d'Economia, Hisenda i Administració Pública, així com la Llei 4/1998, de 3 de juny, de la Generalitat Valenciana, del Joc de la Comunitat Valenciana.
  
Segon
  
Que d'acord amb el que disposa l'article 2 de l'esmentada Llei 4/1998, de 3 de juny, perquè un joc puga ser autoritzat haurà d'estar prèviament inclòs en el Catàleg de Jocs i Apostes de la Generalitat Valenciana, circumstància que no concorre en la modalitat de joc l'autorització de la qual se sol·licita en el supòsit que ens ocupa.
  
L'article 3.1 de la mateixa llei estableix que l'organització, explotació o pràctica de qualsevol dels jocs i/o apostes permeses a què es refereix l'article 2n, requerirà la prèvia autorització administrativa que es concedirà d'acord amb la planificació del sector a què fa referència l'article 4 de la llei, el qual atribueix al Consell aprovar la planificació general del sector, sense perjudici de la coordinació general que puga correspondre a l'administració central.
  
Tercer
  
Que tenint en compte la planificació del sector indicada i el ventall de jocs en l'actualitat autoritzats a la Comunitat Valenciana, es considera que l'oferta existent és suficient per a satisfer la demanda que es genera, i en conseqüència, no procedeix incloure en el catàleg esmentat el joc d'atzar sol·licitat ni autoritzar, per tant, la seua organització, explotació i pràctica.
  
Una vegada vistos els preceptes legals esmentats, i altres generals de pertinent aplicació, la Comissió Tècnica de Joc, en la reunió realitzada el dia 1 de març de 1999, acorda
  
Denegar l'autorització per a la realització d'un joc d'atzar, denominat Sorteig del Discapacitat, com a modalitat de loteria, sol·licitat pel senyor Dionisio González Otero, com a president de la Social Integració del Discapacitat, amb domicili al carrer de Francisco José Jiménez Martín, número 24, primer B de Madrid, i inscrita en el Registre General d'Associacions en data 16 de desembre de 1997, i número de protocol 163.108"
  
S'expedeix el present edicte, per a la notificació a l'interessat, i se li comunica que podrà interposar recurs ordinari, previ al contenciós administratiu davant el conseller d'Economia, Hisenda i Administració Pública, d'acord amb el que estableixen els articles 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tenen un termini d'un mes, comptat a partir de la publicació del present edicte.